انیسہ محمد

انیسہ محمد (پیدائش: 7 ستمبر 1988ء) ٹرینیڈاڈ کی ایک خاتون کرکٹ کھلاڑی ہیں جو ٹرینیڈاڈ اور ٹوباگو اور ویسٹ انڈیز کے لیے کھیلتی ہیں۔ وہ دائیں ہاتھ سے آف اسپن بولر کے طور پر کھیلتی ہیں۔ 15 سال کی عمر میں اپنے بین الاقوامی پہلے میچ کے بعد سے انھوں نے 122 ایک روزہ بین الاقوامی میچ اور 111 ٹی20 بین الاقوامی میچ کھیلے ہیں۔ انیسہ ٹی20 میں 100 وکٹیں لینے والے مرد اور خواتین دونوں میں پہلی خاتون کرکٹ کھلاڑی ہیں۔  خواتین ایک روزہ کرکٹ میں، وہ اس وقت 151 وکٹوں کے ساتھ وکٹیں لینے والوں کی کی فہرست میں پانچویں نمبر پر ہیں۔  وہ ایک روزہ میچ میں 100 وکٹیں لینے والی ویسٹ انڈیز کی پہلی گیند باز کا اعزاز بھی رکھتی ہیں،  اور خواتین ٹوئنٹی 20 بین الاقوامی میچ میں ہیٹ ٹرک کرنے والی ویسٹ انڈیز کی پہلی گیند باز ہیں۔

ابتدائی زندگی
انیسہ محمد کی پیدائش میراج ہل، کول مائن، سانگری گرانڈے، ٹرینیڈاڈ اور ٹوباگو کے ایک چھوٹے سے گاؤں میں ہوئی تھی۔ ان کے والدین نے انہیں اور ان کی جڑواں بہن الیسا کو کرکٹ کے کھیل سے متعارف کرایا۔ چھوٹی عمر سے ہی کھیل کو لے کر انہیں اپنی مقامی کمیونٹی ٹیم، ایم اے اے اے ڈی رینجرز کی کپتان مقرر کیا گیا تھا، جسے ان کے خاندان نے تشکیل دیا تھا۔ انہوں نے سانگری گرانڈے ہندو اسکول، سوہا ہندو کالج اور اسکول آف کنٹینیونگ اسٹڈیز، ٹرینیڈاڈ اور ٹوباگو میں تعلیم حاصل کی۔ مقامی کلب کے لیے اچھی کارکردگی کے بعد، انہیں ٹرینیڈاڈ اور ٹوباگو کی خواتین کی قومی کرکٹ ٹیم میں بلایا گیا۔

بین الاقوامی کرکٹ

ابتدائی میچ
انیسہ محمد نے 2003ء آئی ڈبلیو سی سی ٹرافی جاپان میں ویسٹ انڈیز کے خلاف گروپ مرحلے کے ایک روزہ بین الاقوامی کرکٹ کھیلنے آغاز کیا۔ اپنی 15 ویں سالگرہ کے 12 دن بعد میدان میں اترتے ہوئے، انیسہ محمد نے رٹسوکو ہیروٹو کی وکٹ لے کر اپنے 10 اوورز میں 1/4 کے اعداد و شمار کے ساتھ میچ کو ختم کیا۔  اس کے بعد انہیں اپنے پہلے بین الاقوامی دورے کے لیے منتخب کیا گیا جب ویسٹ انڈیز نے 2003-04ء میں بھارت اور پاکستان کا دورہ کیا۔ کراچی کے اصغر علی شاہ کرکٹ اسٹیڈیم میں پاکستان کے خلاف ساتویں ایک روزہ میں، انیسہ نے اپنے صرف چوتھے بین الاقوامی میچ میں 2/17 کی کارکردگی دکھائی۔  انھوں نے ویسٹ انڈیز کے لیے 2005ء کے خواتین کرکٹ عالمی کپ کے گروپ مرحلے کے دوران میں جنوبی افریقا میں آئرلینڈ کے خلاف ایک میچ کھیلا۔ ویسٹ انڈیز اور میزبان ملک دونوں کے خاتمے کے بعد، ٹیموں نے پریٹوریا میں تین ایک روزہ میچ کھیلے جہاں وہ اپنے دو میچوں میں کوئی وکٹ لینے میں ناکام رہی۔

پانچ وکٹیں

ایک روزہ بین الاقوامی کرکٹ

ٹوئنٹی 20 بین الاقوامی

نوٹس

حوالہ جات 

ویسٹ انڈیز کی خواتین عالمی ٹوئنٹی/20 کرکٹ کھلاڑی
ویسٹ انڈیز کی خواتین ایک روزہ کرکٹ کھلاڑی
بقید حیات شخصیات
1988ء کی پیدائشیں
ٹرینیڈاڈ اور ٹوباگو کی خواتین کرکٹ کھلاڑی
ویسٹ انڈیز کی خواتین کرکٹ کھلاڑی
ویسٹ انڈیزی خواتین کرکٹ کپتان